CELEX: 62007TB0091
Language: el
Date: 2008-06-02 00:00:00
Title: Υπόθεση T-91/07: Διάταξη του Πρωτοδικείου της 2ας Ιουνίου 2008 — WWF-UK κατά Συμβουλίου (Προσφυγή ακυρώσεως — Κανονισμός (EK) 41/2007 — Αποκατάσταση των αποθεμάτων γάδου — Καθορισμός των TAC για το 2007 — Πράξη γενικής ισχύος — Πράξη που δεν αφορά ατομικά τον προσφεύγοντα — Απαράδεκτο)

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/20
            
         Διάταξη του Πρωτοδικείου της 2ας Ιουνίου 2008 — WWF-UK κατά Συμβουλίου
   (Υπόθεση T-91/07) (1)
   
   (Προσφυγή ακυρώσεως - Κανονισμός (EK) 41/2007 - Αποκατάσταση των αποθεμάτων γάδου - Καθορισμός των TAC για το 2007 - Πράξη γενικής ισχύος - Πράξη που δεν αφορά ατομικά τον προσφεύγοντα - Απαράδεκτο)
   (2008/C 183/41)
   Γλώσσα διαδικασίας: η αγγλική
   Διάδικοι
   
      Προσφεύγουσα: WWF-UK Ltd (Godalming, Surrey, Ηνωμένο Βασίλειο) (εκπρόσωποι: R. Stein, solicitor, P. Sands και J. Simor, barristers)
   
      Καθού: Συμβούλιο της Ευρωπαϊκής Ένωσης (εκπρόσωποι: A. de Gregorio Merino και M. Moore)
   
      Παρεμβαίνουσα υπέρ του καθού: Επιτροπή των Ευρωπαϊκών Κοινοτήτων (εκπρόσωποι: P. Oliver και M. van Heezik)
   Αντικείμενο
   Μερική ακύρωση του κανονισμού (ΕΚ) 41/2007 του Συμβουλίου, της 21ης Δεκεμβρίου 2006, περί καθορισμού, για το 2007, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε ύδατα όπου απαιτούνται περιορισμοί αλιευμάτων (ΕΕ 2007 L 15, σ. 1), κατά το μέρος που καθορίζει συνολικά επιτρεπόμενα αλιεύματα αλιείας γάδου (TAC) για το 2007 σε ζώνες που εμπίπτουν στο πεδίο εφαρμογής του κανονισμού (ΕΚ) 423/2004 του Συμβουλίου, της 26ης Φεβρουαρίου 2004, για τη θέσπιση μέτρων για την αποκατάσταση των αποθεμάτων γάδου (ΕΕ L 70, σ. 8).
   Διατακτικό
   Το Πρωτοδικείο διατάσσει:
   
               1.
            
            
               Απορρίπτει την προσφυγή ως απαράδεκτη
            
         
               2.
            
            
               Η WWF-UK Ltd καταδικάζεται στα δικαστικά έξοδά της, καθώς και στα δικαστικά έξοδα του Συμβουλίου.
            
         
               3.
            
            
               Η Επιτροπή φέρει τα δικαστικά έξοδά της.
            
         
      (1)  EE C 117 της 26.5.2007.